جمهور باشقانی رجب طیب اردوغان میللی ساوونما صنایعسینده هر بیر اینکیشافین تورکیه-‌نین میللی تکنولوژی ساحه‌سینده یئنی بیر آدیم اولدوغونو وورغولاییب.
فوریه‌نین 6-دا باش وئرمیش قهرمان ماراش مرکزلی زلز‌له‌لردن سونرا قورولان بایکار کانتینر شهرینه سفری زامانی اورا‌داکی چیخیشیندا جمهور باشقانی اردوغان دئییب: "حکومتیمیز بیر چوخ یاخشی و گؤزل ایشلره ایمضا آتیب. سلاحلی و سلاح‌سیز پیلوت‌سوز اوچوش آپارات‌لاری (ایها/سیها) یاراتدیق، دونیانین ایلک سیها گمیسی "تی سی جی آنادولو"نو نو سویا بوراخدیق و پیلوت‌سوز دؤیوش اوچاغی قیزیل آلما"نی سمایا قالدیردیق. بوتون بو حادثه‌لر اؤلکه‌یه گوج قاتیر.
ساوونما صنایعسینده‌کی هر بیر اینکیشاف تورکیه-‌نین میللی تکنولوژی حمله سینده آتدیغی یئنی آدیم‌دیر.
تورکیه-‌نین 21 ایللیک زحمتی‌نین محصولو اولان دموکراسی و اینکیشاف قازانج‌لارینا ال اوزاتما‌لارا گؤز یوممایا‌جاق، اؤلکه‌نین و میللتین گله‌جگی‌نین ضمانتی اولان "بیر میللت، بیر بایراق" شعاری ایله حرکت ائده‌جک، بوتون اویون‌لارین عهده سیندن گلجییک.
میللتله بیرلیکده ترور تشکیلات‌لارینا قارشی بؤیوک موباریزه آپاریریق. ترورچولارین جودی، قابار و تندورک-ده‌کی ‌ماغارا‌لارینی باسدیق. بوندان سونرا دا اونلاری باسماغا و باسدیرماغا داوام ائدجییک".
